nibzard/narodne-novine-full-text-markdown huggingface dataset:
### NN 107/2024 (13.9.2024.), Pravilnik o izmjeni Pravilnika o provedbi intervencije 72.01. Potpora za ograničenje u gospodarenju šumama (NATURA 2000, NKS) iz Strateškog plana Zajedničke poljoprivredne politike Republike Hrvatske 2023. – 2027.

Ministarstvo poljoprivrede, šumarstva i ribarstva

1836

Na temelju članka 8.a stavka 23. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda Republike Hrvatske, 52/21 i 152/22) ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O PROVEDBI INTERVENCIJE 72.01. POTPORA ZA OGRANIČENJE U GOSPODARENJU ŠUMAMA (NATURA 2000, NKS) IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

Članak 1.

U Pravilniku o provedbi intervencije 72.01. Potpora za ograničenje u gospodarenju šumama (NATURA 2000, NKS) iz Strateškog plana Zajedničke poljoprivredne politike Republike Hrvatske 2023. – 2027. (»Narodne novine«, broj 86/24) u članku 7. stavak 3. mijenja se i glasi:

»(3) Ako Agencija za plaćanja tijekom postupka dodjele potpore utvrdi da korisnik ne ispunjava uvjete iz stavaka 1. i 2. ovoga članka, korisnikov zahtjev se odbija, osim u slučaju iz stavka 2. podstavaka b) i c) ovoga članka kada se korisnikov zahtjev ne odbija već se korisniku ne odobrava potpora za katastarske čestice koje nisu ispunile uvjete iz stavka 2. podstavaka b) i c) ovoga članka.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/100
 Urbroj: 525-07/305-24-11
 Zagreb, 10. rujna 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 107/2024 (13.9.2024.), Odluka o imenovanju općinskog državnog odvjetnika u Općinskom državnom odvjetništvu u Rijeci

Državnoodvjetničko vijeće

1839

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023 u daljnjem tekstu: Zakon o Državnoodvjetničkom vijeću) na 35. sjednici održanoj 2. rujna 2024. godine, većinom glasova

odlučilo je

I. TAMARA TORIĆ, zamjenica općinskog državnog odvjetnika u Općinskom državnom odvjetništvu u Rijeci, imenuje se za općinskog državnog odvjetnika u Općinskom državnom odvjetništvu u Rijeci na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-9/2024
 Zagreb, 2. rujna 2024.

Predsjednica
 Državnoodvjetničkog vijeća
 Željka Mostečak, v. r.
### NN 107/2024 (13.9.2024.), Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Rijeci

DRŽAVNOODVJETNIČKO VIJEĆE

1842

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23; dalje u tekstu Zakon o Državnoodvjetničkom vijeću), odlučujući o zahtjevu za razrješenje Igora Bijelića, zamjenika županijskog državnog odvjetnika u Županijskom državnom odvjetništvu u Rijeci na 35. sjednici održanoj 2. rujna 2024.

odlučilo je

IGOR BIJELIĆ, razrješava se dužnosti zamjenika županijskog državnog odvjetnika u Županijskom državnom odvjetništvu u Rijeci, s danom 3. ožujka 2025.

Broj: DOVO-32/2024

Zagreb, 2. rujna 2024.

Predsjednica
 Državnoodvjetničkog vijeća
 Željka Mostečak, v. r.
### NN 107/2024 (13.9.2024.), Odluka o imenovanju općinskog državnog odvjetnika u Općinskom državnom odvjetništvu u Koprivnici

DRŽAVNOODVJETNIČKO VIJEĆE

1840

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023 u daljnjem tekstu: Zakon o Državnoodvjetničkom vijeću) na 35. sjednici održanoj 2. rujna 2024. godine, jednoglasno

odlučilo je

I. BORIS VARGOVIĆ, zamjenik općinskog državnog odvjetnika u Općinskom državnom odvjetništvu u Koprivnici, imenuje se za općinskog državnog odvjetnika u Općinskom državnom odvjetništvu u Koprivnici na vrijeme od četiri godine.

II. Imenovani općinski državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-33/2024

Zagreb, 2. rujna 2024.

Predsjednica
 Državnoodvjetničkog vijeća
 Željka Mostečak, v. r.
### NN 107/2024 (13.9.2024.), Odluka o razrješenju dužnosti općinskog državnog odvjetnika i zamjenika općinskog državnog odvjetnika u Općinskom državnom odvjetništvu u Požegi

DRŽAVNOODVJETNIČKO VIJEĆE

1841

ODLUKA

Državnoodvjetničko vijeće na temelju članka 41., članka 64. i članka 80. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23, dalje u tekstu Zakon o Državnoodvjetničkom vijeću), odlučujući o zahtjevu za razrješenje Slavice Milevoj, na 35. sjednici održanoj 2. rujna 2024.

odlučilo je

I. SLAVICA MILEVOJ, razrješava se dužnosti općinskog državnog odvjetnika u Općinskom državnom odvjetništvu u Požegi, s danom 30. rujna 2024.

II. SLAVICA MILEVOJ, razrješava se dužnosti zamjenika općinskog državnog odvjetnika u Općinskom državnom odvjetništvu u Požegi, s danom 30. rujna 2024.

Broj: DOVO-39/2024
 Zagreb, 2. rujna 2024.

Predsjednica
 Državnoodvjetničkog vijeća
 Željka Mostečak, v. r.
### NN 107/2024 (13.9.2024.), Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Osijeku

DRŽAVNOODVJETNIČKO VIJEĆE

1846

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23; dalje u tekstu Zakon o Državnoodvjetničkom vijeću), odlučujući o zahtjevu za razrješenje Zlatka Bučevića, zamjenika županijskog državnog odvjetnika u Županijskom državnom odvjetništvu u Osijeku, na 35. sjednici održanoj 2. rujna 2024.

odlučilo je

ZLATKO BUČEVIĆ, razrješava se dužnosti zamjenika županijskog državnog odvjetnika u Županijskom državnom odvjetništvu u Osijeku, s danom 28. veljače 2025.

Broj: DOVO-40/2024
 Zagreb, 2. rujna 2024.

Predsjednica
 Državnoodvjetničkog vijeća
 Željka Mostečak, v. r.
### NN 107/2024 (13.9.2024.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Zagrebu

DRŽAVNOODVJETNIČKO VIJEĆE

1843

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23: dalje u tekstu Zakon o Državnoodvjetničkom vijeću), odlučujući o zahtjevu za razrješenje Renate Cvrčić Drljević, zamjenice općinskog državnog odvjetnika u Općinskom građanskom državnom odvjetništvu u Zagrebu, na 35. sjednici održanoj 2. rujna 2024.

odlučilo je

RENATA CVRČIĆ DRLJEVIĆ, razrješava se dužnosti zamjenice općinskog državnog odvjetnika u Općinskom građanskom državnom odvjetništvu u Zagrebu, s danom 23. rujna 2024.

Broj: DOVO-41/2024
 Zagreb, 2. rujna 2024.

Predsjednica Vijeća
 Željka Mostečak, v. r.
### NN 107/2024 (13.9.2024.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Osijeku

DRŽAVNOODVJETNIČKO VIJEĆE

1845

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23 dalje u tekstu Zakon o Državnoodvjetničkom vijeću), odlučujući o zahtjevu za razrješenje Mirjane Zubčević, zamjenice županijskog državnog odvjetnika u Županijskom državnom odvjetništvu u Osijeku, na 35. sjednici održanoj 2. rujna 2024.

odlučilo je

MIRJANA ZUBČEVIĆ, razrješava se dužnosti zamjenice županijskog državnog odvjetnika u Županijskom državnom odvjetništvu u Osijeku, s danom 28. veljače 2025.

Broj: DOVO-42/2024

Zagreb, 2. rujna 2024.

Predsjednica
 Državnoodvjetničkog vijeća
 Željka Mostečak, v. r.
### NN 107/2024 (13.9.2024.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Vukovaru

DRŽAVNOODVJETNIČKO VIJEĆE

1844

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23 dalje u tekstu Zakon o Državnoodvjetničkom vijeću), odlučujući o zahtjevu za razrješenje Danke Kapelac-Ilić, zamjenice županijskog državnog odvjetnika u Županijskom državnom odvjetništvu u Vukovaru, na 35. sjednici održanoj 2. rujna 2024.

odlučilo je

DANKA KAPELAC-ILIĆ, razrješava se dužnosti zamjenice županijskog državnog odvjetnika u Županijskom državnom odvjetništvu u Vukovaru, s danom 31. ožujka 2025.

Broj: DOVO-44/2024

Zagreb, 2. rujna 2024.

Predsjednica
 Državnoodvjetničkog vijeća
 Željka Mostečak, v. r.
### NN 107/2024 (13.9.2024.), Odluka o poništavanju odluke Državnoodvjetničkog vjeća broj: DOVO-50/2023 od 27. ožujka 2024. u odnosu na Emilia Mrvicu

DRŽAVNOODVJETNIČKO VIJEĆE

1847

Državnoodvjetničko vijeće na temelju članka 41. i članka 62. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022 i 155/2023; dalje u tekstu; Zakon o Držav­noodvjetničkom vijeću) na 35. sjednici održanoj 2. rujna 2024. donijelo je

ODLUKU

Poništava se odluka Državnoodvjetničkog vijeća broj: DOVO-50/2023 od 27. ožujka 2024. u odnosu na Emilia Mrvicu.

Broj: DOVO-50/2023
 Zagreb, 2. rujna 2024.

Predsjednica
 Državnoodvjetničkog vijeća
 Željka Mostečak, v. r.
### NN 107/2024 (13.9.2024.), Odluka o dodjeli odlikovanja Reda kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Helenske Republike

PREDSJEDNIK REPUBLIKE HRVATSKE

1825

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Helenske Republike, odlikuje se

Njezina Ekscelencija ANTONIA KATZOUROU.

Klasa: 060-03/24-07/06
 Urbroj: 71-05-01/4-24-01
 Zagreb, 27. kolovoza 2024.

Predsjednik
 Republike Hrvatske
 Zoran Milanović, v. r.
### NN 107/2024 (13.9.2024.), Odluka o dodjeli odlikovanja Reda kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Republike Albanije

PREDSJEDNIK REPUBLIKE HRVATSKE

1826

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Republike Albanije, odlikuje se

Njegova Ekscelencija RIZA PODA.

Klasa: 060-03/24-07/05

Urbroj: 71-05-01/4-24-01

Zagreb, 27. kolovoza 2024.

Predsjednik
 Republike Hrvatske
 Zoran Milanović, v. r.
### NN 107/2024 (13.9.2024.), Odluka o imenovanju članova i zamjenika članova u Odbor regija Europske unije, u mandatnom razdoblju 2025. – 2030. godine

VLADA REPUBLIKE HRVATSKE

1829

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11. 119/14., 93/16., 116/18., 80/22. i 78/24.), a u vezi s točkom III. Odluke o postupku imenovanja članova i zamjenika članova u Odbor regija Europske unije (»Narodne novine«, broj 35/13.), Vlada Republike Hrvatske je na sjednici održanoj 6. rujna 2024. donijela

ODLUKU

O IMENOVANJU ČLANOVA I ZAMJENIKA ČLANOVA U ODBOR REGIJA EUROPSKE UNIJE, U MANDATNOM RAZDOBLJU 2025. – 2030. GODINE

I.

Za članove u Odbor regija Europske unije, imenuju se:

1. IGOR ANDROVIĆ, župan Virovitičko-podravske županije

2. NIKOLA DOBROSLAVIĆ, župan Dubrovačko-neretvanske županije

3. VALTER DRANDIĆ, član Županijske skupštine Istarske županije

4. IVAN GULAM, općinski načelnik Općine Pirovac

5. BRUNO HRANIĆ, općinski načelnik Općine Vidovec

6. JOŠKO KLISOVIĆ, predsjednik Gradske skupštine Grada Zagreba

7. dr. sc. DANIJEL MARUŠIĆ, dr. med. vet., župan Brodsko-po­savske županije

8. MARIJA ŠARIĆ, gradonačelnica Grada Pleternice

9. MARKO VEŠLIGAJ, gradonačelnik Grada Pregrade.

II.

Za zamjenike članova u Odbor regija Europske unije, imenuju se:

1. MARTINA FURDEK-HAJDIN, županica Karlovačke županije

2. DARKO KOREN, župan Koprivničko-križevačke županije

3. IVICA KOVAČEVIĆ, općinski načelnik Općine Jakšić

4. MARINA MEDARIĆ, zamjenica župana Primorsko-goranske županije

5. ANTEO MILOS, gradonačelnik Grada Novigrada – Cittanova

6. mr. sc. JASNA PETEK, zamjenica župana Krapinsko-zagorske županije

7. DINKO PIRAK, gradonačelnik Grada Čazme

8. SLAVKO PRIŠĆAN, općinski načelnik Općine Rovišće

9. MIRJANA PUŠKARIĆ, gradonačelnica Grada Slunja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/309
 Urbroj: 50301-15/07-24-02
 Zagreb, 6. rujna 2024.

Predsjednik
 mr. sc. Andrej Plenković, v. r.
### NN 107/2024 (13.9.2024.), Rješenje o razrješenju i imenovanju glavnog ravnatelja Leksikografskog zavoda Miroslav Krleža

VLADA REPUBLIKE HRVATSKE

1830

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 14. stavka 3. Zakona o Leksikografskom zavodu Miroslav Krleža (»Narodne novine«, br. 96/03. i 190/03. – ispravak), Vlada Republike Hrvatske je na sjednici održanoj 6. rujna 2024. donijela

RJEŠENJE

O RAZRJEŠENJU I IMENOVANJU GLAVNOG RAVNATELJA LEKSIKOGRAFSKOG ZAVODA MIROSLAV KRLEŽA

1. Razrješuje se dr. sc. BRUNO KRAGIĆ dužnosti glavnog ravnatelja Leksikografskog zavoda Miroslav Krleža, s danom 14. listopada 2024., zbog isteka mandata.

2. Imenuje se dr. sc. BRUNO KRAGIĆ glavnim ravnateljem Leksikografskog zavoda Miroslav Krleža, s danom 15. listopada 2024.

Klasa: UP/I 080-02/24-03/05
 Urbroj: 50301-15/07-24-02
 Zagreb, 6. rujna 2024.

Predsjednik
 mr. sc. Andrej Plenković, v. r.
### NN 107/2024 (13.9.2024.), Rješenje o imenovanju ravnatelja Agencije za osiguranje radničkih tražbina

VLADA REPUBLIKE HRVATSKE

1831

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 22. stavka 2. Zakona o osiguranju radničkih tražbina (»Narodne novine«, br. 70/17. i 18/23.) i članka 22. stavka 2. Statuta Agencije za osiguranje radničkih tražbina (»Narodne novine«, broj 112/17.), Vlada Republike Hrvatske je na sjednici održanoj 6. rujna 2024. donijela

RJEŠENJE

O IMENOVANJU RAVNATELJA AGENCIJE ZA OSIGURANJE RADNIČKIH TRAŽBINA

Imenuje se mr. sc. IVAN MADUNIĆ ravnateljem Agencije za osiguranje radničkih tražbina.

Klasa: UP/I 080-02/24-01/140
 Urbroj: 50301-15/28-24-02
 Zagreb, 6. rujna 2024.

Predsjednik
 mr. sc. Andrej Plenković, v. r.
### NN 107/2024 (13.9.2024.), Rješenje o razrješenju člana i imenovanju članice Upravnog vijeća Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

1832

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 7. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07., 114/07., 29/12., 56/13., 24/16. i 79/22.), Vlada Republike Hrvatske je na sjednici održanoj 6. rujna 2024. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG VIJEĆA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

1. Razrješuje se mr. sc. DAVOR HUŠKA dužnosti člana Upravnog vijeća Središnje agencije za financiranje i ugovaranje programa i projekata Europske unije.

2. Imenuje se ZRINKA RAGUŽ članicom Upravnog vijeća Središnje agencije za financiranje i ugovaranje programa i projekata Europske unije, kao predstavnica Ministarstva regionalnoga razvoja i fondova Europske unije.

Klasa: 080-02/24-03/74
 Urbroj: 50301-15/07-24-02
 Zagreb, 6. rujna 2024.

Predsjednik
 mr. sc. Andrej Plenković, v. r.
### NN 107/2024 (13.9.2024.), Odluka o provedbi Uredbe (EU) 2023/1781 Europskog parlamenta i Vijeća od 13. rujna 2023. o uspostavi okvira mjera za jačanje europskog ekosustava poluvodiča i izmjeni Uredbe (EU) 2021/694

Vlada Republike Hrvatske

1827

Na temelju članka 30. stavaka 2. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 13. rujna 2024. donijela

ODLUKU

O PROVEDBI UREDBE (EU) 2023/1781 EUROPSKOG PARLAMENTA I VIJEĆA OD 13. RUJNA 2023. O USPOSTAVI OKVIRA MJERA ZA JAČANJE EUROPSKOG EKOSUSTAVA POLUVODIČA I IZMJENI UREDBE (EU) 2021/694

I.

Ovom Odlukom osigurava se provedba članka 4. stavka 2. točke (d) Uredbe (EU) 2023/1781 Europskog parlamenta i Vijeća od 13. rujna 2023. o uspostavi okvira mjera za jačanje europskog ekosustava poluvodiča i izmjeni Uredbe (EU) 2021/694 (Akt o čipovima; SL L 229, 18. 9. 2023.), radi osiguranja sredstava za financiranje Hrvatskog centra kompetentnosti za poluvodiče.

II.

Vlada Republike Hrvatske osigurat će 1.000.000,00 eura godišnje od 2025. do 2028. godine, odnosno ukupno 4.000.000,00 eura za financiranje Hrvatskog centra kompetentnosti za poluvodiče.

Financijska sredstva iz stavka 1. ove točke u iznosu od 1.000.000,00 eura godišnje osigurat će se u razdoblju od 2025. do 2028. godine, u okviru razdjela 109 Ministarstvo pravosuđa, uprave i digitalne transformacije, glave 10905 Ministarstvo pravosuđa, uprave i digitalne transformacije.

III.

Ovlašćuje se ministar pravosuđa, uprave i digitalne transformacije da o ovoj Odluci izvijesti Zajedničko poduzeće za čipove.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/322
 Urbroj: 50301-04/15-24-7
 Zagreb, 13. rujna 2024.

Predsjednik
 mr. sc. Andrej Plenković, v. r.
### NN 108/2024 (18.9.2024.), Odluka o izmjenama Odluke o potrebnim znanjima i stručnosti osoblja kreditnih institucija i kreditnih posrednika te o zahtjevima i postupku za izdavanje odobrenja za pružanje usluga kreditnog posredovanja

Hrvatska narodna banka

1858

Na temelju članka 8. stavka 3. i članka 31. stavka 6. Zakona o stambenom potrošačkom kreditiranju (»Narodne novine«, br. 101/2017., 128/2022. i 156/2023.) te članka 43. stavka 2. točke 10. i članka 77. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O POTREBNIM ZNANJIMA I STRUČNOSTI OSOBLJA KREDITNIH INSTITUCIJA I KREDITNIH POSREDNIKA TE O ZAHTJEVIMA I POSTUPKU ZA IZDAVANJE ODOBRENJA ZA PRUŽANJE USLUGA KREDITNOG POSREDOVANJA

Članak 1.

U Odluci o potrebnim znanjima i stručnosti osoblja kreditnih institucija i kreditnih posrednika te o zahtjevima i postupku za izdavanje odobrenja za pružanje usluga kreditnog posredovanja (»Narodne novine«, br. 107/2017. i 22/2019.) članak 1. stavak 4. mijenja se i glasi:

»(4) Odredbe članka 3. stavka 6. ove Odluke primjenjuju se na kreditnog posrednika iz druge države članice koji je na području Republike Hrvatske ovlašten pružati usluge kreditnog posredovanja preko podružnice ili neposredno.«

Članak 2.

U članku 1. stavak 6. briše se.

Dosadašnji stavak 7. postaje stavak 6.

Članak 3.

Ova Odluka stupa na snagu osmoga dana od dana objave u »Narodnim novinama«.

O. br.: 320-091/09-24/BV

Zagreb, 12. rujna 2024.

Guverner
 Hrvatske narodne banke
 Boris Vujčić, v. r.
### NN 108/2024 (18.9.2024.), Naredba o dopuni Naredbe o mjerama kontrole za suzbijanje afričke svinjske kuge u Republici Hrvatskoj

MINISTARSTVO POLJOPRIVREDE, ŠUMARSTVA I RIBARSTVA

1857

Na temelju članka 7. stavka 6., članka 36. stavka 6. i članka 40. Zakona o zdravlju životinja (»Narodne novine«, br. 152/22 i 154/22), ministar poljoprivrede, šumarstva i ribarstva donosi

NAREDBU

o dopuni naredbe o mjerama kontrole za suzbijanje afričke svinjske kuge u republici hrvatskoj

Članak 1.

U Naredbi o mjerama kontrole za suzbijanje afričke svinjske kuge u Republici Hrvatskoj (»Narodne novine«, br. 88/24) u članku 3. iza stavka 12. dodaje se stavak 13. koji glasi:

»(13) Iznimno od članka 2. stavka 2. podstavka 15. ove Naredbe, održavanje manifestacija na kojima se izlažu proizvodi od mesa svinja dozvoljeno je u zonama ograničenja I, II i III i zaraženoj zoni, ako su proizvodi od mesa svinja proizvedeni u skladu s uvjetima iz članaka 5. i 6. ove Naredbe.«

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 322-01/24-01/52
 Urbroj: 525-09/560-24-14
 Zagreb, 17. rujna 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.
### NN 108/2024 (18.9.2024.), Odluka o provedbi mjere »Projekti s trećim zemljama«

Vlada Republike Hrvatske

1850

Na temelju članka 100. stavka 5. točke 3. Zakona o klimatskim promjenama i zaštiti ozonskog sloja (»Narodne novine«, broj 127/19.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 17. rujna 2024. donijela

ODLUKU

O PROVEDBI MJERE »PROJEKTI S TREĆIM ZEMLJAMA«

I.

S ciljem pružanja pomoći trećim zemljama u postizanju klimatskih ciljeva zadužuje se Ministarstvo zaštite okoliša i zelene tranzicije, u suradnji s Fondom za zaštitu okoliša i energetsku učinkovitost, tijekom 2024. godine, intenzivirati pomoć Bosni i Hercegovini u provedbi mjera koje će doprinijeti ublažavanju i prilagodbi klimatskim promjenama.

II.

Zadužuje se Ministarstvo zaštite okoliša i zelene tranzicije, u suradnji s Fondom za zaštitu okoliša i energetsku učinkovitost, u 2024. godini, provesti mjeru »Projekti s trećim zemljama« iz Plana korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025., klasa: 022-03/21-04/76, urbroj: 50301-05/27-21-3, od 18. lipnja 2021. i klasa: 022-03/22-04/82, urbroj: 50301-05/27-22-2, od 9. ožujka 2022.

III.

Zadužuje se Ministarstvo zaštite okoliša i zelene tranzicije, u suradnji s Fondom za zaštitu okoliša i energetsku učinkovitost, u 2024. godini, osigurati sredstva za provedbu mjere »Projekti s trećim zemljama« iz prihoda dobivenih od prodaje emisijskih jedinica u Republici Hrvatskoj u maksimalnom iznosu od 5 milijuna eura. Fond za zaštitu okoliša i energetsku učinkovitost će iznos od 2,9 milijuna eura uplatiti u korist državnog proračuna Republike Hrvatske – za korist Ministarstva zaštite okoliša i zelene tranzicije. Ministarstvo zaštite okoliša i zelene tranzicije će osigurati 2,1 milijun eura do ukupnog iznosa od 5 milijuna eura na aktivnosti A779048 - Pružanje pomoći trećim zemljama za klimatske programe, izvor 43.

IV.

Zadužuje se Ministarstvo zaštite okoliša i zelene tranzicije s Fondom za zaštitu okoliša i energetsku učinkovitost sklopiti sporazum kojim će se regulirati međusobna prava i obveze vezane uz uplatu osiguranih sredstava u svrhu financiranja mjere »Projekti s trećim zemljama«.

V.

Zadužuje se Ministarstvo zaštite okoliša i zelene tranzicije, u IV. kvartalu 2024. godine, u svrhu provedbe mjere »Projekti s trećim zemljama«, objaviti javni poziv za dodjelu financijskih sredstava za projekte ublažavanja i prilagodbe klimatskih promjena u Bosni i Hercegovini s ukupno raspoloživim iznosom od 5 milijuna eura.

VI.

Za koordinaciju svih aktivnosti vezanih uz provedbu ove Odluke određuje se Ministarstvo zaštite okoliša i zelene tranzicije.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/159
 Urbroj: 50301-05/14-24-6
 Zagreb, 17. rujna 2024.

Predsjednik
 mr. sc. Andrej Plenković, v. r.
### NN 108/2024 (18.9.2024.), Odluka o dopuni Odluke o uspostavljanju državnih linija

VLADA REPUBLIKE HRVATSKE

1852

Na temelju članka 19. stavka 2. Zakona o prijevozu u linijskom i povremenom obalnom pomorskom prometu (»Narodne novine«, broj 19/22.), Vlada Republike Hrvatske je na sjednici održanoj 17. rujna 2024. donijela

ODLUKU

o dopuni Odluke o uspostavljanju državnih linija

I.

U Odluci o uspostavljanju državnih linija (»Narodne novine«, broj 150/23.), u točki I. u tabelarnom prikazu iza rednog broja 1. dodaje se redni broj 1.a i nova linija broj 431 koja glasi:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| » | 1.a | 431 | PREKO – OŠLJAK – ZADAR/Gaženica i obratno | 101 | 116 | 126 | trajektna | 160 vozila  800 putnika | 160 vozila  800 putnika | 160 vozila  800 putnika | NE | «. |

Iza rednog broja 13. dodaje se redni broj 13.a i nova linija broj 807 koja glasi:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| » | 13.a | 807 | SUĐURAĐ – LOPUD – KOLOČEP – DUBROVNIK i obratno | 26 | 26 | 28 | brodska | 100 putnika | 300 putnika | 300  putnika | NE | «. |

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/324
 Urbroj: 50301-27/22-24-2
 Zagreb, 17. rujna 2024.

Predsjednik
 mr. sc. Andrej Plenković, v. r.
### NN 108/2024 (18.9.2024.), Odluka o visini poreznih stopa godišnjeg poreza na dohodak na području Općine Privlaka

Općina Privlaka

1860

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 30. Statuta Općine Privlaka (»Službeni glasnik Zadarske županije«, broj 5/18, 7/21, 11/22) i »Službeni glasnik Općine Privlaka« broj 4/23), Općinsko vijeće Općine Privlaka, na svojoj 20. sjednici održanoj 9. rujna 2024. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE PRIVLAKA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Privlaka.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 17 %,

– viša porezna stopa 30 %.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Privlaka (»Službeni glasnik Općine Privlaka«, broj 05/23).

Članak 4.

Ova Odluka objavit će se u »Narodnim novinama« i »Službenom glasniku Općine Privlaka«, a stupa na snagu 1. siječnja 2025. godine.

Klasa: 415-02/24-01/1
 Urbroj: 2198-28-01-24-2
 Privlaka, 9. rujna 2024.

Općinsko vijeće
 Predsjednik
 Nikica Begonja, v. r.
### NN 108/2024 (18.9.2024.), Odluka o izmjeni i dopuni Nacionalnih kriterija za izbor na nastavno radno mjesto na veleučilištu

Zbor veleučilišta Republike Hrvatske

1859

Na temelju članka 94. stavka 2. podstavka 4. i članka 119. stavka 7. Zakona o visokom obrazovanju i znanstvenoj djelatnosti (»Narodne novine«, br. 119/22.), Zbor veleučilišta Republike Hrvatska na svojoj 6. sjednici održanoj 5. rujna 2024. donosi

ODLUKU

O IZMJENI I DOPUNI NACIONALNIH KRITERIJA ZA IZBOR NA NASTAVNO RADNO MJESTO NA VELEUČILIŠTU

Članak 1.

U članku 2. Nacionalnih kriterija za izbor na nastavno radno mjesto na veleučilištu (»Narodne novine«, br. 36/23.) dodaje se novi stavak 10. koji glasi:

»(10) Nastavnicima kojima je prestao radni odnos u sustavu visokog obrazovanja i znanosti vijeće veleučilišta može svojom odlukom prihvatiti izbor na nastavno radno mjesto odnosno u naslovnog nastavnika koji odgovara nastavnom radnom mjestu na koje je nastavnik bio izabran do isteka roka trajanja izbora na radno mjesto nastavnika.«

Dosadašnji stavak 10. postaje stavak 11.

Članak 2.

U članku 7. stavku 1. u Općim uvjetima iza riječi »najmanje dva (2) stručna, znanstvena ili umjetnička rada s doprinosom pristupnika u području i polju relevantnom za izbor, objavljena u časopisu ili zborniku radova s recenzijom odnosno na umjetničkoj izložbi« dodaje se riječ »ili«.

Članak 3.

Ova Odluka objavljuje se u »Narodnim novinama«.

Ova Odluka stupa na snagu 1. listopada 2024. godine.

Klasa: 025-08/24-07/06
 Urbroj: 355-02-02-24-02
 Zagreb, 5. rujna 2024.

Predsjednik
 Zbora veleučilišta Republike Hrvatske
 izv. prof. dr. sc. Damir Jugo, prof. struč. stud., v. r.
### NN 109/2024 (20.9.2024.), Rješenje o razrješenju člana i imenovanju članice Nacionalnog povjerenstva za olakšice

VLADA REPUBLIKE HRVATSKE

1863

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i točke II. stavka 1. Odluke o osnivanju Nacionalnog povjerenstva za olakšice (»Narodne novine«, broj 54/22.), a u vezi s člankom 37. stavkom 2. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.), Vlada Republike Hrvatske je na sjednici održanoj 13. rujna 2024. donijela

RJEŠENJE

O RAZRJEŠENJU ČLANA I IMENOVANJU ČLANICE NACIONALNOG POVJERENSTVA ZA OLAKŠICE

1. Razrješuje se IVO PUHALOVIĆ dužnosti člana Nacionalnog povjerenstva za olakšice, na koju je imenovan kao predstavnik Hrvat­ske agencije za civilno zrakoplovstvo.

2. Imenuje se IVANA MILIĆEVIĆ članicom Nacionalnog povjerenstva za olakšice kao predstavnica Hrvatske agencije za civilno zrakoplovstvo.

Klasa: 080-02/24-03/77
 Urbroj: 50301-15/07-24-02
 Zagreb, 13. rujna 2024.

Predsjednik
 mr. sc. Andrej Plenković, v. r.
### NN 109/2024 (20.9.2024.), Rješenje o razrješenju dijela članova i tajnice Vijeća za sustav unutarnjih kontrola u javnom sektoru i imenovanju člana i tajnice Vijeća za sustav unutarnjih kontrola u javnom sektoru

Vlada Republike Hrvatske

1861

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 40. stavaka 2. i 5. Zakona o sustavu unutarnjih kontrola u javnom sektoru (»Narodne novine«, br. 78/15. i 102/19.), Vlada Republike Hrvatske je na sjednici održanoj 13. rujna 2024. donijela

RJEŠENJE

O RAZRJEŠENJU DIJELA ČLANOVA I TAJNICE VIJEĆA ZA SUSTAV UNUTARNJIH KONTROLA U JAVNOM SEKTORU I IMENOVANJU ČLANA I TAJNICE VIJEĆA ZA SUSTAV UNUTARNJIH KONTROLA U JAVNOM SEKTORU

1. Razrješuju se dužnosti članovi Vijeća za sustav unutarnjih kontrola u javnom sektoru:

– dr. sc. IVAN MALENICA

– MELITA ŠTRBIĆ.

Razrješuje se NIKOLINA BIBIĆ dužnosti tajnice Vijeća za sustav unutarnjih kontrola u javnom sektoru.

2. Imenuje se DAMIR HABIJAN članom Vijeća za sustav unutarnjih kontrola u javnom sektoru.

Imenuje se ALEKSANDRA ANDONOVSKI tajnicom Vijeća za sustav unutarnjih kontrola u javnom sektoru.

Klasa: 080-02/24-03/75
 Urbroj: 50301-15/07-24-02
 Zagreb, 13. rujna 2024.

Predsjednik
 mr. sc. Andrej Plenković, v. r.
### NN 109/2024 (20.9.2024.), Rješenje o razrješenju ravnatelja Uprave za industriju, poduzetništvo i obrt u Ministarstvu gospodarstva i održivog razvoja

VLADA REPUBLIKE HRVATSKE

1864

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 7. točke 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 13. rujna 2024. donijela

RJEŠENJE

O RAZRJEŠENJU RAVNATELJA UPRAVE ZA INDUSTRIJU, PODUZETNIŠTVO I OBRT U MINISTARSTVU GOSPODARSTVA
 I ODRŽIVOG RAZVOJA

Razrješuje se ROBERT BLAŽINOVIĆ položaja ravnatelja Uprave za industriju, poduzetništvo i obrt u Ministarstvu gospodarstva i održivog razvoja.

Klasa: UP/I 080-02/24-02/92
 Urbroj: 50301-15/28-24-02
 Zagreb, 13. rujna 2024.

Predsjednik
 mr. sc. Andrej Plenković, v. r.
### NN 109/2024 (20.9.2024.), Rješenje o razrješenju i imenovanju člana Upravnog odbora Fonda za obnovu i razvoj Grada Vukovara

VLADA REPUBLIKE HRVATSKE

1862

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 15. stavka 2. Zakona o obnovi i razvoju Grada Vukovara (»Narodne novine«, br. 44/01., 90/05., 80/08., 38/09. i 148/13.), a u vezi s člankom 39. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 13. rujna 2024. donijela

RJEŠENJE

O RAZRJEŠENJU I IMENOVANJU ČLANA UPRAVNOG ODBORA FONDA ZA OBNOVU I RAZVOJ GRADA VUKOVARA

1. Razrješuje se DAMIR DEKANIĆ dužnosti člana Upravnog odbora Fonda za obnovu i razvoj Grada Vukovara.

2. Imenuje se FRANJO OREŠKOVIĆ, zamjenik župana Vukovar­sko-srijemske županije koji obnaša dužnost župana Vukovar­sko-srijemske županije, članom Upravnog odbora Fonda za obnovu i razvoj Grada Vukovara, po položaju.

Klasa: 080-02/24-03/76
 Urbroj: 50301-15/28-24-02
 Zagreb, 13. rujna 2024.

Predsjednik
 mr. sc. Andrej Plenković, v. r.
### NN 110/2024 (23.9.2024.), Pravilnik o izmjenama i dopunama Pravilnika o dokumentaciji potrebnoj za donošenje programa raspolaganja poljoprivrednim zemljištem u vlasništvu Republike Hrvatske

Ministarstvo poljoprivrede, šumarstva i ribarstva

1871

Na temelju članka 29. stavka 16. Zakona o poljoprivrednom zemljištu (»Narodne novine broj 20/18., 115/18., 98/19. i 57/22.) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNAMA PRAVILNIKA O DOKUMENTACIJI POTREBNOJ ZA DONOŠENJE PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE

Članak 1.

U Pravilniku o dokumentaciji potrebnoj za donošenje programa raspolaganja poljoprivrednim zemljištem u vlasništvu Republike Hrvatske (»Narodne novine«, broj 98/22.) u članku 3. stavci 6., 7. i 8. brišu se.

Članak 2.

Članak 5. briše se.

Članak 3.

U članku 7. stavku 3. riječi: »prijenosnom mediju u elektronskom obliku« zamjenjuju se riječima: »prijenosnom memorijskom uređaju (USB)«.

Članak 4.

U članku 8. iza stavka 1. dodaje se novi stavak 2. koji glasi:

»(2) Katastarske čestice iz Programa prikazane su u softverskoj aplikaciji – e-Zakup prema definiranim oblicima raspolaganja.«

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/24-01/52
 Urbroj: 525-06/190-24-2
 Zagreb, 16. rujna 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 111/2024 (25.9.2024.), Indeks potrošačkih cijena u kolovozu 2024.

Državni zavod za statistiku

1888

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2024.

Indeks potrošačkih cijena u kolovozu 2024. u odnosu na srpanj 2024. iznosi 100,0.

Klasa: 956-03/24-01/2
 Urbroj: 555-01-04-06-01-24-16
 Zagreb, 17. rujna 2024.

Glavna ravnateljica
 Lidija Brković, v. r.
### NN 111/2024 (25.9.2024.), Rješenje o razrješenju predsjednika i člana i imenovanju predsjednika i članice Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško

VLADA REPUBLIKE HRVATSKE

1879

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 7. stavka 3. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (»Narodne novine«, br. 107/07. i 21/22.), Vlada Republike Hrvatske je na sjednici održanoj 17. rujna 2024. donijela

RJEŠENJE

O RAZRJEŠENJU PREDSJEDNIKA I ČLANA I IMENOVANJU PREDSJEDNIKA I ČLANICE UPRAVNOG ODBORA FONDA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

1. Razrješuje se IVO MILATIĆ dužnosti predsjednika Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, na koju je imenovan kao predstavnik tijela državne uprave nadležnog za poslove energetike.

Razrješuje se dr. sc. VJEKOSLAV JUKIĆ dužnosti člana Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, na koju je imenovan kao predstavnik tijela državne uprave nadležnog za poslove zaštite okoliša.

2. Imenuje se VEDRAN ŠPEHAR predsjednikom Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, kao predstavnik tijela državne uprave nadležnog za poslove energetike.

Imenuje se ANAMARIJA MATAK članicom Upravnog odbora Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, kao predstavnica tijela državne uprave nadležnog za poslove zaštite okoliša.

Klasa: 080-02/24-03/78

Urbroj: 50301-15/28-24-02

Zagreb, 17. rujna 2024.

Predsjednik
 mr. sc. Andrej Plenković, v. r.
### NN 111/2024 (25.9.2024.), Rješenje o opozivu i imenovanju predstavnika Vlade Republike Hrvatske u Hrvatskom odboru za produktivnost i konkurentnost

VLADA REPUBLIKE HRVATSKE

1880

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 4. stavka 2. Sporazuma o osnivanju Hrvatskog odbora za produktivnost i konkurentnost, sklopljenog 13. svibnja 2020., Vlada Republike Hrvatske je na sjednici održanoj 17. rujna 2024. donijela

RJEŠENJE

O OPOZIVU I IMENOVANJU PREDSTAVNIKA VLADE REPUBLIKE HRVATSKE U HRVATSKOM ODBORU ZA PRODUKTIVNOST I KONKURENTNOST

1. Opoziva se DAMIR HABIJAN dužnosti predstavnika Vlade Republike Hrvatske u Hrvatskom odboru za produktivnost i konkurentnost.

2. Imenuje se ANTE ŠUŠNJAR, ministar gospodarstva, predstavnikom Vlade Republike Hrvatske u Hrvatskom odboru za produktivnost i konkurentnost.

Klasa: 080-02/24-03/69

Urbroj: 50301-15/07-24-02

Zagreb, 17. rujna 2024.

Predsjednik
 mr. sc. Andrej Plenković, v. r.
### NN 111/2024 (25.9.2024.), Rješenje o imenovanju člana Upravnog vijeća Državne vatrogasne škole

VLADA REPUBLIKE HRVATSKE

1878

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 8. stavka 4. Uredbe o osnivanju Državne vatrogasne škole (»Narodne novine«, broj 107/20.), Vlada Republike Hrvatske je na sjednici održanoj 17. rujna 2024. donijela

RJEŠENJE

O IMENOVANJU ČLANA UPRAVNOG VIJEĆA DRŽAVNE VATROGASNE ŠKOLE

Imenuje se ZORAN PAKŠEC članom Upravnog vijeća Državne vatrogasne škole, kao predstavnik Nacionalnog odbora za preventivnu zaštitu i gašenje požara.

Klasa: 080-02/24-01/149

Urbroj: 50301-15/07-24-02

Zagreb, 17. rujna 2024.

Predsjednik
 mr. sc. Andrej Plenković, v. r.
### NN 111/2024 (25.9.2024.), Pravilnik o izmjeni Pravilnika o uvjetima i načinu ostvarivanja prava na pokriće troškova prehrane studenata

Ministarstvo znanosti, obrazovanja i mladih

1886

Na temelju članka 121. stavka 2. Zakona o visokom obrazovanju i znanstvenoj djelatnosti (»Narodne novine«, broj 119/22), a u vezi sa Zaključkom Vlade Republike Hrvatske (»Narodne novine«, broj 104/24) od 6. rujna 2024. godine, ministar znanosti, obrazovanja i mladih donosi

PRAVILNIK

O IZMJENI PRAVILNIKA O UVJETIMA I NAČINU OSTVARIVANJA PRAVA NA POKRIĆE TROŠKOVA PREHRANE STUDENATA

Članak 1.

U Pravilniku o uvjetima i načinu ostvarivanja prava na pokriće troškova prehrane studenata (»Narodne novine«, broj 120/13, 8/14, 113/22 i 37/23; u daljnjem tekstu: Pravilnik) u članku 10. stavak 3. mijenja se i glasi:

»(3) Uz potporu iz stavka 1. ovoga članka, Ministarstvo davatelju usluge doznačuje dodatna sredstva u visini od 20 % za mjesečne račune ispostavljene za razdoblje od 1. listopada 2024. do 30. rujna 2025. u skladu s člankom 14. stavkom 5. Pravilnika.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 602-01/24-03/00203

Urbroj: 533-04-24-0001

Zagreb, 23. rujna 2024.

Ministar
 prof. dr. sc. Radovan Fuchs, v. r.
### NN 111/2024 (25.9.2024.), Pravilnik o dopuni Pravilnika o uvjetima i načinu ostvarivanja prava na državnu stipendiju na temelju socio-ekonomskoga statusa

MINISTARSTVO ZNANOSTI, OBRAZOVANJA I MLADIH

1887

Na temelju članka 78. stavka 4. Zakona o visokom obrazovanju i znanstvenoj djelatnosti (»Narodne novine«, broj 119/22), članka 48.d Zakona o zaštiti vojnih i civilnih invalida rata (»Narodne novine«, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) i članka 45. Zakona o civilnim stradalnicima iz Domovinskog rata (»Narodne novine«, broj 84/21), ministar znanosti, obrazovanja i mladih donosi

PRAVILNIK

O DOPUNI PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU SOCIO-EKONOMSKOGA STATUSA

Članak 1.

U Pravilniku o uvjetima i načinu ostvarivanja prava na državnu stipendiju na temelju socio-ekonomskoga statusa (»Narodne novine«, broj 114/23) u članku 8. stavku 6. ispred riječi »doplatak za pomoć i njegu« dodaju se riječi »inkluzivni dodatak odnosno«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 604-01/23-01/00004

Urbroj: 533-04-24-0011

Zagreb, 20. rujna 2024.

Ministar
 prof. dr. sc. Radovan Fuchs, v. r.
### NN 111/2024 (25.9.2024.), Rješenje o razrješenju članice i imenovanju člana Stožera civilne zaštite Republike Hrvatske

VLADA REPUBLIKE HRVATSKE

1881

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20., 20/21. i 114/22.), Vlada Republike Hrvatske je na sjednici održanoj 20. rujna 2024. donijela

RJEŠENJE

O RAZRJEŠENJU ČLANICE I IMENOVANJU ČLANA STOŽERA CIVILNE ZAŠTITE REPUBLIKE HRVATSKE

1. Razrješuje se KATICA PRPIĆ dužnosti članice Stožera civilne zaštite Republike Hrvatske, na koju je imenovana kao predstavnica Ministarstva prostornoga uređenja, graditeljstva i državne imovine.

2. Imenuju se dr. sc. IVAN LANDEK članom Stožera civilne zaštite Republike Hrvatske, kao predstavnik Ministarstva prostornoga uređenja, graditeljstva i državne imovine.

Klasa: 080-02/24-03/81

Urbroj: 50301-15/07-24-02

Zagreb, 20. rujna 2024.

Predsjednik
 mr. sc. Andrej Plenković, v. r.
### NN 111/2024 (25.9.2024.), Rješenje o razrješenju i imenovanju predsjednika i dijela članova Upravnog vijeća Agencije za ugljikovodike

VLADA REPUBLIKE HRVATSKE

1882

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 10. stavka 4. Zakona o osnivanju Agencije za ugljikovodike (»Narodne novine«, br. 14/14., 73/17., 84/21. i 155/23.), Vlada Republike Hrvatske je na sjednici održanoj 20. rujna 2024. donijela

RJEŠENJE

O RAZRJEŠENJU I IMENOVANJU PREDSJEDNIKA I DIJELA ČLANOVA UPRAVNOG VIJEĆA AGENCIJE ZA UGLJIKOVODIKE

1. Razrješuje se IVO MILATIĆ dužnosti predsjednika Upravnog vijeća Agencije za ugljikovodike, na koju je imenovan kao državni dužnosnik ministarstva nadležnog za energetiku.

Razrješuju se dužnosti članovi Upravnog vijeća Agencije za ugljikovodike:

– MILE HORVAT, na koju je imenovan kao državni dužnosnik ministarstva nadležnog za energetiku

– ANAMARIJA MATAK, na koju je imenovana kao rukovodeća državna službenica s odgovarajućim stručnim znanjem iz područja gospodarstva.

2. Imenuje se VEDRAN ŠPEHAR predsjednikom Upravnog vijeća Agencije za ugljikovodike, kao državni dužnosnik ministarstva nadležnog za energetiku.

Za članove Upravnog vijeća Agencije za ugljikovodike, imenuju se:

– GORAN ROMEK, državni dužnosnik ministarstva nadležnog za energetiku

– dr. sc. VJEKOSLAV JUKIĆ, rukovodeći državni službenik s odgovarajućim stručnim znanjima iz područja energetike i gospodarstva.

Klasa: 080-02/24-03/79

Urbroj: 50301-15/28-24-03

Zagreb, 20. rujna 2024.

Predsjednik
 mr. sc. Andrej Plenković, v. r.
### NN 112/2024 (27.9.2024.), Odluka o imenovanju predsjednika, zamjenika predsjednika i tajnika Suda časti Hrvatske obrtničke komore za mandatno razdoblje 2024. - 2028.

Hrvatska obrtnička komora

1893

Na temelju članka 32. Statuta Hrvatske obrtničke komore (»Narodne novine« 106/14, 84/2016, 21/2018) Upravni odbor Hrvatske obrtničke komore na 29. sjednici održanoj 10. 9. 2024. donosi sljedeću

ODLUKU

I.

Za predsjednika Suda časti Hrvatske obrtničke komore za mandatno razdoblje 2024. – 2028. imenuje se Krešimir Jušić, odvjetnik.

Za zamjenicu predsjednika Suda časti Hrvatske obrtničke komore za mandatno razdoblje 2024. – 2028. imenuje se Irena Kovačić, vlasnica obrta za usluge »Svijet mašte«.

Za zamjenika predsjednika Suda časti Hrvatske obrtničke komore za mandatno razdoblje 2024. – 2028. imenuje se Joso Smolić, vlasnik ugostiteljskog obrta »Zlatni tulp«.

Za tajnika Suda časti Hrvatske obrtničke komore za mandatno razdoblje 2024. – 2028. imenuje se Bože Tomić, zaposlenik Hrvatske obrtničke komore.

II.

Ova odluka stupa na snagu danom donošenja.

Broj: 2-223-6109/5-11-2024
 Zagreb, 10. rujna 2024.

Predsjednik
 Hrvatske obrtničke komore
 Dalibor Kratohvil, v. r.
### NN 112/2024 (27.9.2024.), Odluka o imenovanju članova drugostupanjskih vijeća Suda časti Hrvatske obrtničke komore za mandatno razdoblje 2024. - 2028.

HRVATSKA OBRTNIČKA KOMORA

1895

Na temelju članka 32. Statuta Hrvatske obrtničke komore (»Narodne novine« 106/14, 84/2016, 21/2018) Upravni odbor Hrvat­ske obrtničke komore na 29. sjednici održanoj 10. 9. 2024. donosi sljedeću

ODLUKU

I.

Na listu sudaca drugostupanjskih vijeća Suda časti Hrvatske obrtničke komore za mandatno razdoblje od 2024. do 2028. godine imenuju se:

|  |  |  |
| --- | --- | --- |
| R.  br. | Prezime i ime | Zanimanje, prebivalište |
| 1. | Gliha Igor | Redoviti profesor Katedre za građansko pravo na Pravnom fakultetu Sveučilišta u Zagrebu, Zagreb |
| 2. | Burcar  Dubravka | Sutkinja u mirovini, Zagreb |
| 3. | Petković Josip | Sudac u mirovini, Zagreb |
| 4. | Rigljan Mirjana | Sutkinja u mirovini, Zagreb |
| 5. | Vukšić Vice | Odvjetnički ured Vice Vukšić, odvjetnik, Zagreb |
| 6. | Vlašić  Domagoj | Zajednički odvjetnički ured Marković, Grbavac i Gliha, odvjetnik, Zagreb |
| 7. | Bandić Ivan | Odvjetnički ured Ivan Bandić, odvjetnik, Zagreb |
| 8. | Marković Damir | Atelier Marković, obrt za staklarsku djelatnost i izradu okvira za slike, obrtnik, Zagreb |
| 9. | Vrkljan Joso | Ugostiteljski obrt Barbara, obrtnik, Gospić |
| 10. | Holjevac Krunoslav | HK style, trgovina na veliko i malo, obrtnik, Slavonski Brod |
| 11. | Puškarić Mladen | Zeleni kut, ugostiteljski obrt, obrtnik, Zvečaj |

Na listu sudaca drugostupanjskih vijeća Suda časti Hrvatske obrtničke komore za mandatno razdoblje od 2024. do 2028. iz redova predstavnika potrošača imenuju se:

|  |  |  |
| --- | --- | --- |
| R.  br. | Prezime i ime | Udruga, prebivalište |
| 1. | Šoić Miran | Unija potrošača Hrvatske, Udruga za zaštitu potrošača Grada Samobora, Samobor |
| 2. | Knežević Ana | Unija potrošača Hrvatske, Zagreb |

II.

Ova odluka stupa na snagu danom donošenja te će se objaviti u »Narodnim novinama«.

Broj: 2-223-6109/7-11-2024
 Zagreb, 10. rujna 2024.

Predsjednik
 Hrvatske obrtničke komore
 Dalibor Kratohvil, v. r.
### NN 113/2024 (2.10.2024.), I. izmjene i dopune Odluke o lokalnim porezima Općine Kravarsko

Općina Kravarsko

1909

Na temelju članka 42. stavka 1. Zakona o lokalnim porezima (»Narodne novine«, broj 115/16, 101/17, 114/22 i 114/23) i članka 29. Statuta Općine Kravarsko (»Glasnik Zagrebačke županije«, broj 19/21), Općinsko vijeće Općine Kravarsko na 19. sjednici održanoj 9. rujna 2024. godine donijelo je

I. IZMJENE I DOPUNE ODLUKE

O LOKALNIM POREZIMA OPĆINE KRAVARSKO

Članak 1.

U Odluci o lokalnim porezima Općine Kravarsko (»Narodne novine«, broj 146/23) brišu se članci 3. i 4. Odluke.

Ostali članci ostaju nepromijenjeni.

Članak 2.

Ove I. izmjene i dopune Odluke o lokalnim porezima Općine Kravarsko objavit će se u »Narodnim novinama« te u »Glasniku Zagrebačke županije«.

I. izmjene i dopune Odluke stupaju na snagu 1. siječnja 2025. godine.

Klasa: 410-01/24-01/02

Urbroj: 238-18-24-01

Kravarsko, 9. rujna 2024.

Predsjednik
 Općinskog vijeća
 Općine Kravarsko
 Mario Kolarec, v. r.